cyanic-selkie/wikianc huggingface dataset:
Gedierte van Gévaudan
Die Chastels agter tralies
Skaars enkele dae later, op 16 Augustus, het daar 'n voorval plaasgevind wat maar netsowel onverteld kon gebly het. Die voorval word egter met die familie Chastel verbind; die vader sal later vereer word as die een wat die gedierte eintlik verslaan het en daarom is die verhaal van belang. Op daardie dag van die voorval word 'n doodgewone jagtog gereël in die bos van Montchauvet. Jean Chastel en sy twee seuns, Pierre en Jean-Antoine, doen mee. Twee van François Antoine se jagopsieners, Pélissier en Lachenay, loop doodgewoon verby en wil verneem of die grond begaanbaar is vir die perde. Hulle wil graag te perd oor 'n graspaadjie tussen die twee bosse ry. Hulle wil nou net seker maak hulle sal nie in 'n moeras vassit nie. Die Chastels sê "ja-nee, sekerlik!" Pélissier trek sonder skroom daar weg, tot sy perd vasval en hy uit die saal geslinger word. Hy kom ook nie sonder moeite en hulp van Lachenay weer op vaste grond nie. Die Chastels vind die skouspel kostelik. Druipnat kry Pélissier die jongste seun beet en dreig om hom hiervoor in die tronk te stop. Die vader en die oudste seun rig onmiddellik hul wapens. Lachenay takel Jean Chastel en keer sy geweer weg. Die jagopsieners keer terug en rapporteer die voorval by hul kommandant.
Volgens die verklaring wat afgelê is, het François Antoine die Chastels by die Sauguesgevangenis laat opsluit. "Ek het die eer om u mee te deel (...) omtrent die gegewens en die vermetelheid van hierdie slegte mense wat dit durf waag het om sommer so openlik hul wapens op ons sogenaamde wagte te rig. Gelukkig is hulle nie vermoor nie; in so 'n geval sou 'n swaarder straf opgelê moes word." Die volgende versoek is aan die regters en konsuls van die stad gerig: "Laat hulle eers vry wanneer ons hierdie provinsie reeds vier dae lank verlaat het!"
Die wolf van Chazes
Die ink op die verslag was nog skaars droog toe die seun, Antoine de Beauterne, die wolfkarkas op sy perd laai en in die pad val Parys toe. Hy wys in Saint-Flour dit aan monsieur De Montluc en by sy aankoms in Clermont-Ferrand laat hy die dier opstop. Op 27 September sit hy sy reis voort, verlaat Clermont en kom op 1 Oktober in Versailles met die dier aan. Die dier word toe in die tuine van die koning in Versailles ten toon gestel. Intussen bly François Antoine en sy jagopsieners in Auvergne agter en skiet verder in die bosse naby die koninklike abdy van Chazes waar 'n wolvin en haar kleintjies gesien is. Die laaste wolfwelpie van hierdie trop word op 19 Oktober doodgeskiet. François Antoine en sy handlangers vertrek uit die gebied op 3 November.
François Antoine, die haakbusdraer van die koning, word deur die amptelike dokumente erken as die man wat die Gedierte van Gévaudan omgebring het. Dit skeel niemand 'n bloue duit wat daarna gebeur het nie - op papier is die opgestelde wolf van Chazes nou eenmaal die gedierte, uit en gedaan. Die amptelike erkenning word trouens in 1770 nogmaals bevestig toe François Antoine die vergunning kry om 'n loup mourant (sterwende wolf) op sy familiewapen aan te bring wat die gedierte versinnebeeld.
Nog nuwe aanvalle
Begin November gaan sonder voorval verby. Miskien het Antoine tog die gevreesde vyand in ons midde doodgemaak, begin die mense dink. Lafont skryf ook in sy brief van 26 November aan die intendant van Languedoc: "Mens hoor nou niks meer van die gedierte nie". Maar net voor die stof kon gaan lê, duik 'n beangstigende gerug op - daar het nog nuwe aanvalle in Saugues en Lorcières plaasgevind. Hierdie aanvalle vind tot die begin van die jaar 1766 sporadies plaas. Mense soos Lafont weet nie meer of hierdie aanvalle toegeskryf moet word aan die gedierte of doodgewone wolwe nie. Op 1 Januarie klink monsieur De Montluc in sy brief aan die intendant D'Auvergne oortuig daarvan: die gedierte is terug. Die intendant stel die koning hiervan in kennis, maar Sy Majesteit wil geen woord meer hiervan hoor nie; die gedierte het aan sy einde gekom, daarvoor het sy haakbusdraer mos gesorg. Sedertdien het die koerante nie meer 'n woord gerep oor die aanslae in Gévaudan of in die suide van Auvergne nie.
Die Privaatstate van Gévaudan sit op 24 Maart koppe bymekaar in Marvejols. Étienne Lafont en die jong Markies D'Apcher doen aan die hand vergiftigde hondekarkasse moet op strategiese plekke geplaas word - al langs die paadjies waar die gedierte gewoonlik ronddwaal. Hierdie Maartmaand het die provinsie juis onder toenemende aanvalle deurgeloop en die edelmanne besef nou om hul vertoë tot die koning te rig is tydverspilling. Hulle is nou aan hul eie lot oorgelaat. Dit wil egter voorkom of die gedierte nou minder beweeglik as voorheen is. Sy gebied is nou tussen drie berge geleë: Mont Mouchet, Mont Grand en Mont Chauvet. Hierdie drie pieke lê ongeveer 5 kilometer uit mekaar.
Die maatreëls wat ingestel is blyk ondoeltreffend te wees. Die klopjagte word wel knap gereël, maar die manne loop stert tussen die bene weer terug huis toe. Die gedierte gaan listig sy gang in 1766. Dit val egter duidelik op sy modus operandi is effens aangepas - hy is nou meer katvoet, minder waaghalsig. Dit staan altans so geskrewe in baie briewe, soos onder andere in die brief van die priester van Lorcières, die kanunnik Ollier, geskryf aan die sindikus Étienne Lafont.
Die gedierte vs. Chastel
Toe heers daar 'n ruk lank stilte. Die begin van die jaar 1767 beleef saam met die winter 'n afkoelingsperiode wat die aanvalle aanbetref. Maar in die lente vlam die aanvalle weer op. Die mense is radeloos - al wat hulle nou kan doen is bid. Meer pelgrims stroom hoofsaaklik na Notre-Dame-de-Beaulieu en Notre-Dame-d'Estours. Een van hierdie pelgrims sal in Juniemaand roem verwerf. Volgens die legende het Jean Chastel begin Junie drie koeëls laat seën. Hierdie koeëls is gesmelte medaljes van die Maagd Maria wat Chastel op sy hoed gedra het.
Op 18 Junie word die Markies d'Apcher daarvan verwittig dat die gedierte die dag tevore in die gemeentes Nozeyrolles en Desges opgemerk is. Na wat verneem word is die dier in die laasgenoemde gemeente verantwoordelik vir die dood van die 19-jarige Jeanne Bastide naby die dorp Lesbinières. Die markies besluit om op 19 Junie 'n jagtog in daardie gebied (op Mont Mouchet in die bos van Ténazeire) van stapel te stuur. Hy word vergesel deur enkele vrywillige bure, waaronder Jean Chastel. Chastel is glo 'n bobaasjagter.
Die dag van afrekening het aangebreek. Die ou Chastel laai sy geweer met 'n koeël en vyf growwe haelkorrels. Hy skiet 'n groot dier wat soos 'n wolf lyk dood op die plek wat "Sogne d'Auvers" (Auvers) genoem word. « (Jean Chastel) vel (die gedierte) neer met 'n geweerskoot wat die skouer verwond. Die neergeskote dier beweeg skaars en word bowendien oordonder deur 'n trop goed opgeleide jaghonde van die Markies d'Apcher. Toe die dier nooit meer daartoe in staat sal wees om nuwe slagoffers te eis nie, is hy op 'n perd gelaai en na die Château de Besque gebring, in die gemeente Charraix in Gévaudan, naby die grens van Auvergne ».
Die aanvalle het toe eensklaps heeltemal opgehou. Van die geweerskoot word die volgende staaltjie deur die ab Pierre Pourcher vertel wat uit die mondelinge oorlewering van sy voorsate behoue gebly het: « Toe die dier voor hom te staan kom, het Chastel die litanie tot die Heilige Maagd Maria opgesê; hy het haar sterk aangevoel, maar omdat hy so 'n groot ontsag en vertroue in die Moeder Gods gehad het, sluit hy sy gebed sommer daar en dan af. Hy maak daarna sy boek toe, vou sy bril in sy sak, neem sy geweer op en skiet die gedierte meteens dood wat nog heeltyd op hom staan en wag het.»
Agt dae nadat die gedierte op 25 Junie deur Jean Chastel omgebring is, word sy maatjie wat volgens verskillende getuies saam met die gedierte rondgeloop het, van kant gemaak deur die heer Jean Terrisse, die jagter van die Huis La Tour d'Auvergne. Hy kry 78 pond beloning.
Uiteinde van die gedierte
Volgens die legende was Chastel ook saam op die reis om die gedierte aan die Hof te gaan wys, maar al wat hy dáár kry is stank vir dank. Koning Lodewyk XV het hom glo minagtend weggejaag oor die walglike stank wat van die verrottende vleis opgewalm het (en die apteker was juis dan so ingenome daarmee om die ingewande uit te haal en met strooi te vervang). Dit klink na 'n wolhaarstorie vergeleke met die onlangse navorsing oor die getuienis van die dienskneg van die Markies d'Apcher uit die jaar 1809:
"Gibert het uiteindelik in Parys aangekom en by die hotel van meneer De la Rouchefoucault ingeteken aan wie hy terselfdertyd die brief gegee het. Daarin vra die Graaf d'Apcher vir De la Rouchefoucault om groot asseblief die koning van die wonderbaarlike verlossing van hierdie monster in te lig. (...) Die koning was op daardie tydstip in Compiègne en uit die nuus wat die monarg later ontvang het, het hy monsieur De Buffon die opdrag gegee om die dier te gaan bekyk en ondersoek. Ondanks die ontbinding toe te skryf aan die maaiers asook die hare wat begin uitval het weens die somerhitte van einde Julie en begin van Augustus, en ondanks die slegte, benoude reuk uit die opgestopte dier, maak die natuurkenner sy deeglike ondersoek klaar. Sy bevinding: hy dink eenvoudig dit is 'n groot wolf (...) Die voedselreste wat hy op die oop vel vind lyk ook glad nie so verdag nie - die dier het binne 'n kort tydjie die ongelukkige sondebok van die inwoners van Gévaudan geword. Toe monsieur De Buffon se ondersoek afgehandel is, haas Gibert na buite om die dier te gaan begrawe - die stank was onuithoudbaar. Hy sê hy het skoon siek geword net om daardie karkas langs sy bed vir 15 dae in Parys op te pas. Vroeër was hy gesond soos 'n vis in die water - nou is hy al meer as ses jaar lank siek. Hy skryf sy olikheid toe aan die slegte reuk wat hy heeltyd moes ingeasem het."
Jean Chastel het nooit in Parys gaan draai nie, Lodewyk XV het nooit die karkas aanskou nie, en Buffon het geen dokumente van sy bevindinge nagelaat nie. Die gedierte het nooit deel geword van die versameling diere-eksemplare by die Jardin du Roi in Parys nie en is nog minder in Versailles onder die kluite begrawe. Die ou hotel van De la Rochefoucault (geleë in Rue de Seine) is boonop in 1825 gesloop.
Op die vergadering van 9 September word Jean Chastel deur die Privaatstate van Gévaudan beloon vir sy moeite - 'n beskeie 72 pond word uitbetaal.
Ajay Nayyar
Ajay Nayyar (gebore 21 September 1982) is 'n Engelse akteur en vervaardiger. Hy is bekend vir sy rolle in die televisiereekse 24 (2001), Call the Midwife (2012), en Charlie Brooker's Weekly Wipe (2013).
Robin Hawkins
Robin Hawkins is in 1954 in Durban gebore. Hy gaan daar skool in die drie Port Natalskole, waar sy ma Afrikaans gee. Hy is bekend as skrywer.
Lewe en Werk
Hierna studeer hy verder aan die Universiteite van Natal en Stellenbosch. Op Stellenbosch is hy lid van die Letterkundige Laboratorium van D.J. Opperman. Sy grootste belangstelling is in musiek en hy stig verskeie musiekgroepe, waaronder S#ARP, The Banned, wat later hulle naam na Cold Front verander, The Poison Kandie Gang en uiteindelik Artvark. By Artvark is die digter Willem S. van der Merwe een van die groeplede. Robin komponeer musiek, skryf lirieke en speel klavier, baskitaar, tromme en elektriese klawerbord. Hy bly in Rondebosch in Kaapstad.
Skryfwerk
Terwyl hy nog op skool is begin hy gedigte skryf in beide Engels en Afrikaans. Sy tweetalige toneelstuk “The lucky dip” verwerf in 1976 die wisselbeker vir die beste produksie by die USAT-fees op Stellenbosch. Sy verse word in 1984 in “Visier” opgeneem, waar die militêre wêreld die agtergrond van ’n aantal daarvan vorm en die toonaard dikwels harde sinisme is. Die gedig “maandans in die voorhuis” is ’n hoogtepunt met sy byeentrek van skerwe uit verskeie gebroke wêrelde. Hy gee nie ’n selfstandige bundel uit nie en publiseer hierna sy werk op die Internet. Later neem Gerrit Komrij van sy gedigte op in die bloemlesing “Die Afrikaanse poësie in ’n duisend en enkele gedigte”.
France Prešeren
France Prešeren (3 Desember 1800 – 8 Februarie 1849) was 'n Sloweense digter. Sy energieke en emosionele, tog nie kraslik sentimentele, lirieke het hom die hoofverteenwoordiger gemaak van die Romantiek in Slowenië.
France Prešeren word beskou as die leidende Sloweense digter met erkenning wat verder strek as nasionale vlak; hy word beskou as 'n uitmuntende Europese romantikus.
Hy is in die Sloweense dorpie Vrba gebore, die kind van 'n plattelandse familie. Sy ma wou gehad het dat hy 'n predikant word, maar hy het nooit daardie veld betree nie. Hy het eers filosofie en later regte studeer by die universiteit in Wene. Nadat hy sy Ph.D. in regte verwerf het, het hy 'n pos aanvaar as assistent in 'n regsfirma in die Oostenrykse provinsiale hoofstad Ljubljana (toe Laibach). Hy het nooit 'n onafhanklike prokureur geword nie.
Prešeren het gedig in sy vry tyd. Sy bekendste werk, Sonetni Venec ('n Krans van Sonnette), is geïnspireer deur sy ongeluk in liefde met Julija Primic (ver-Duits as "Julia Primitz") en die dood van sy vriend, die digter Matija Čop (Matthias Tschop). Sonetni Venec is in 'n vreemde formaat geskryf: die laaste lyn van 'n sonnet word die eerste lyn van die volgende, dus word al veertien dié sonnette 'n aaneenlopende "krans" van emosionele liriek; geen sonnet kan sonder die ander bestaan nie. Die eerste lyne van die veertien sonnette vorm 'n verdere sonnet, en die eerste letters van dié lyne vorm die woorde "Primicovi Julji" ("aan Julija Primic"). Die sewende stansa van Prešeren se gedig Zdravljica ( 'n Heildronk) het in 1991 die Sloweense volkslied geword. Sy gedigte is in verskeie tale in vertaal, en hy het ook baie in Duits geskryf. Soms as sy gedigte vir die eerste keer in 'n koerant verskyn het, is dit in beide hul Sloweense en Duitse weergawes gepubliseer – 'n aanduiding van dié digter se talent.
Hy het gesterf op 8 Februarie 1849 in Kranj, Slowenië. 8 Februarie word herdenk as Prešeren Dag en is die Sloweense Kulturele Herdenkingsdag. Prešeren verskyn ook op die Sloweense 1000 tolar-banknoot. Prešeren Plein in Ljubljana bevat 'n standbeeld van die digter wat 'n bas-reliëf van Julija aankyk – die is hoog op die muur van die gebou oorkant die plein.
Shaktisme
duimnael|360px|Shaktisme is ’n godin-gesentreerde tradisie van [[Hindoeïsme.]]
Shaktisme of Sjaktisme (Sanskrit: शाक्तं Śāktaṃ; letterlik "die leerstelling van energie, krag, die Godin") is een van die vier groot tradisies in Hindoeïsme; daar word geglo die metafisiese werklikheid is vroulik en die Devi (Godin) is die hoogste wese. ’n Verskeidenheid godinne word aanbid, maar almal word beskou as aspekte van dieselfde oppergodin, Adi Parashakti. Shaktisme het verskillende subtradisies, wat wissel van dié wat gefokus is op die grasieuse Lakshmi tot dié wat Kali aanbid, en sommige Shakti-subtradisies verbind hul godin met Shiva of Vishnu.
Die panteon van godinne in Shaktisme het gegroei ná die agteruitgang van Boeddhisme in Indië; Hindoe- en Boeddhistegodinne is saamgevoeg om die Mahavidya, ’n lys van 10 godinne, te vorm. Die mees algemene aspekte van Devi in Shaktisme sluit in Durga, Kali, Amba, Lakshmi, Parvati en Tripurasundari. Die godin-gebaseerde tradisie is veral gewild in Wes-Bengale, Assam, Tripura, Nepal en die buurstreke, waar feeste soos die Durga puja plaasvind.
Shaktistiese idees het Vaishnavisme en Shaivisme beïnvloed, waarin die godinne beskou word as shakti van onderskeidelik Vishnu en Shiva.
Jennifer Beals
Jennifer Beals (gebore 19 Desember 1963) is 'n Amerikaanse aktrise en vervaardiger. Sy is bekend vir haar rolle in die rolprente Flashdance (1983), Four Rooms (1995), en The Book of Eli (2010), en in die televisiereeks The L Word (2004).
1601
Die jaar 1601 was 'n gewone jaar wat volgens die Gregoriaanse kalender op 'n Maandag begin het. Dit was die 1ste jaar van die 17de eeu n.C. Soos ander gewone jare het die jaar 12 maande, 52 weke en 365 dae gehad.
Springbok, Noord-Kaap
Springbok is die hoofdorp van Namakwaland, ongeveer 555 km noord van Kaapstad en 40 km suid van Steinkopf aan die N7 nasionale pad geleë tussen granietkoppies. Die nabygeleë Okiep en Nababeep was lank belangrike kopermynbousentra. Die naam is waarskynlik afgelei van die troppe springbokke wat by 'n plaaslike fontein gesuip het voor die ontdekking van koper. Dit is die setel van talle van die Noord-Kaap se regeringsdienste, asook die sentrum van die handel, nywerheid, vervoer en administrasie van Namakwaland.
Geskiedenis
Die gebied is in 1685 deur goewerneur Simon van der Stel op sy beroemde ekspedisie besoek toe hy 'n prospekteerskag hier naby gesink het. Die dorp was oorspronklik bekend as Springbokfontein en is in 1862 gestig, danksy die ontginning van koper in die omgewing. Dit is vir die eerste keer kommersieel deur ene King in 1850 ontgin. Die dorp het in 1933 munisipale status verkry. Dit is in die Tweede Vryheidsoorlog beleër en verower deur generaal S.G. Maritz. 'n Gedenkteken by die bekende klipkoppie in die middel van die dorp gedenk die Simboliese Ossewatrek van 1938 wat Springbok aangedoen het.
Callyspongia subarmigera
Die spons behoort tot die genus Callyspongia en tot die familie Callyspongiidae. Die wetenskaplike naam van die spesie is die eerste keer geldig gepubliseer in 1884 deur Ridley.
Springbok, Noord-Kaap
NG gemeente
Hoewel die eerste NG kerk in Namakwaland in 1864 by Bowesdorp naby die teenswoordige Kamieskroon gebou is, word die stigting van die NG gemeente Namakwaland, wat vandag op Springbok gesetel is, as 1850 aangegee. Ds. Hauman was die gemeente se eerste dominee en hy het Springbok, Bowesdorp en Kamieskroon bedien. Daar is ook 'n tweede NG gemeente op die dorp, die NG gemeente Boesmanland in die sogenaamde nuwe uitbreiding (Simonsig) aan die oostekant van die N7-hoofpad.
Besienswaardighede
Die dorp is naby aan die Goegap Natuurreservaat geleë en is die basis van waar blommekykers jaarliks in die lente die blommeprag van Namakwaland verken. Daar is twee hotelle en talle gastehuise asook die bekende geel-en-wit gastekamers van 'n bekende inwoner, mnr. Jopie Kotze. Die dorp beskik ook oor woonwaparke, 'n vliegveld en 'n baan vir motorwedrenne. Die dorp het vroeër jare 'n vooruitstrewende Joodse gemeenskap gehad. Vandag word die sierlike ou sinagoge as museum gebruik, terwyl 'n klein klipkerkie van die Anglikaanse kerk as toeriste-inligtingsentrum dien. Dit is sowat 150 km van die see oor Steinkopf geleë. In die nabyheid is ook Spektakelpas, 22 km wes van die dorp en net oos van die Buffelsrivier, waar volgens oorlewering 'n ossewa omgeval het en die vrouepassasiers 'n spektakel veroorsaak het toe hulle uitgeval het.
Die Hester Malan-natuurreservaat naby Springbok beslaan 'n oppervlak van 6 500 hektaar en pronk met inheemse flora, vetplante (sukkulente) en aalwyne, wat ook hier gekweek word.
Opvoeding
Die Primêre Skool Springbok en Hoërskool Namakwaland is die dorp se voormalige Model C-skole, terwyl daar ook 'n laerskool, Dr. Izak van Niekerk Primêr, in die woonbuurt Bergsig is. Daar is 'n hoërmeisieskool, St. Anna Privaatskool, wat deur die Rooms-Katolieke Kerk in Matjieskloof onderhou word en die Sekondêre Skool S.A. van Wyk in Bergsig.
Bevolking
Springbok se bevolking het toegeneem van 10 705 in 1996 tot 12 790 in 2011.
Poumantisgarnaal
Die poumantisgarnaal (Odontodactylus scyllarus) is 'n mantisgarnaal wat in die westelike Stille- en Indiese oseane voorkom; vanaf Guam tot by die ooskus van Afrika suidwaarts tot by KwaZulu-Natal in water wat tot 50 m diep is. In Engels staan die seedier bekend as die Peacock mantis shrimp.
'n Kenmerk van die seedier is die breë en kleurvolle stert. Die seedier word tot 180 mm lank, die mannetjies is smaraggroen terwyl die wyfies meer olyfkleurig is. Daar is tieragtige kolletjies op die kante van die lyf tot by die kop. Daar is twee groot oë boaan die blou kop. Tussen die oë is twee paralelle lyne. Die antennas en bene is rooi-oranje met groen areas. Die dier leef in gate wat hulle selfmaak en sanderige en rommel areas. Die mantisgarnaal verdedig sy gebied aggressief. Dit het ook die vinnigste kloue ooit waarmee slagoffers aangeval word; tewens die dier het al die glas van akwariums gekraak. Die kloue word gebruik om krappe, slakke, wurms en vis dood te maak. Die spesie kom algemeen voor.
Bloudisseldoring
Die bloudisseldoring (Berkheya purpurea) is 'n plant wat inheems aan Lesotho en Suid-Afrika is. Op die SANBI-rooilys is dit as 'veilig' (LC) gelys.
Hierdie plant het 'n lang penwortel en 'n party stekelrige blare in rosetvorm dig op die grond. Die blare word 25 lank. Dit is 'n meerjarige plant wat vinnig groei. Die blomstingel kan 1 m hoog word. Die blomme is ligpers.
Bloudisseldoring groei in die berggrasland van die Drakensberge op 'n hoogte van 1500 tot 3000 m.
Lewis Stone
Lewis Stone (15 November 1879 – 12 September 1953) was 'n Amerikaanse akteur en skrywer. Hy was bekend vir sy rolle in die rolprente The Sin of Madelon Claudet (1931), Queen Christina (1933), Life Begins for Andy Hardy (1941), en Andy Hardy's Private Secretary (1941).
Elizabeth Olsen
Elizabeth Olsen (gebore 16 Februarie 1989) is 'n Amerikaanse aktrise en vervaardiger. Sy is bekend vir haar rolle in die rolprente Martha Marcy May Marlene (2011), Avengers: Age of Ultron (2015), Captain America: Civil War (2016), en Avengers: Infinity War (2018).
Douglas Croft
Douglas Croft (12 Augustus 1926 – 24 Oktober 1963) was 'n Amerikaanse akteur. Hy was bekend vir sy rolle in die rolprente The Pride of the Yankees (1942), Kings Row (1942), Yankee Doodle Dandy (1942), en Batman (1943).
Toyohito Mochizuki
Toyohito Mochizuki (望月 豊仁) is 'n voormalige Japannese sokkerspeler. Hy het vir die Japanse nasionale sokkerspan uitgedraf.
Protestantisme
Die Protestantisme is soos die Rooms-Katolieke Kerk en die Ortodokse Kerk een van die belangrikste strominge in die Christendom. Die beweging het ontstaan in die 16de eeu na 'n wegbreek van die Rooms-Katolieke Kerk nadat verskillende teoloë, onder andere Maarten Luther, Huldrych Zwingli en Johannes Calvyn, in konflik geraak het met die Rooms-Katolieke Kerk oor die leer en praktyk in die kerk.
Van die grootste verskille met die Rooms-Katolieke Kerk is:
Geskiedenis
Protestante sien die 16de eeu gewoonlik as die begin van protestantisme, maar die eerste tekens kan al teruggespeur word na 'n bietjie vroeër.
Die Renaissance het die akademie baie gestimuleer. Teoretiese debatte het plaasgevind oor die aard van die kerk, die omvang en gesag van die pous asook van prinse. Onder die nuwe perspektiewe, was een van die mees radikale dié van John Wyclif aan Oxford wat in die 14de eeu met die eerste Engelse Bybelvertaling begin het, en toe ook dié van Jan Hus aan die Universiteit van Praag. Binne die Rooms-Katolieke Kerk is hierdie debat beëindig by die Konsilie van Konstanz (1414-1418). Jan Hus is tereggestel en Wyclif is as ketter verbrand, in postuum. Alhoewel die Konsilie van Konstanz die Middeleeuse beskouing van die kerk versterk het, het dit nie alle nasionale en teologiese spanninge opgelos nie.
'n Belangrike omwenteling vind plaas in 1517 met die publikasie van Martin Luther se 95 stellings. Luther was 'n monnik en professor by die Universiteit van Wittenberg en met sy stellings is die debat oor die gesag van die pous en die verkoop van aflate weer oopgestel. Op min of meer die selfde tyd begin 'n soortgelyke beweging in Switserland onder Zwingli. Die drukkuns maak dit moontlik vir idees om baie vinnig deur Europa te versprei en so het die lidmate toegang gekry tot die skrif sonder om afhanklik te wees van tussenkoms van die priester.
Leer
Die leer van die Protestantisme, soos wat dit aanvanklik ten opsigte van die Rooms-Katolieke Kerk se leer gedefinieer is, kan saamgevat word in hierdie latynse uitsprake:
Wat besonderhede van Protestante kerke se leer betref, is daar heelwat verskillende strominge en soms sterk meningsverskille. Daar bestaan ook groot verskeidenheid in die vorm wat kerkdienste aanneem.
Strominge
Die Protestantisme bestaan uit 'n aantal verskillende strominge. Daar is geen sentrale gesag onder Protestante kerke nie. Alhoewel sommige protestante strominge internasionaal strek, word meeste op nasionale vlakke georganiseer.
Christopher Neame
Christopher Neame (gebore 12 September 1947) is 'n Engelse akteur. Hy is bekend vir sy rolle in die rolprente Ghostbusters II (1989), Licence to Kill (1989), The Prestige (2006), en The Mummy: Tomb of the Dragon Emperor (2008).
NG gemeente Vaalwater
duimnael|regs|170px|Ds. J.J. Fourie is skielik aan 'n hartaanval oorlede op [[21 September 1958 terwyl hy medeleraar van die NG gemeente Wonderboompoort was. Hy was Waterberg-Noord se leraar van 1944 tot omstreeks 1947.]]
Die NG gemeente Vaalwater is ’n gemeente in die Noordelike Sinode van die Nederduitse Gereformeerde Kerk.
In Januarie 1935 het die gemeente sy eerste leraar in die persoon van ds. J.C. Botha ontvang. In hierdie tyd was die gemeente geweldig uitgestrek en die ledetal was nagenoeg 750. Onder groot opoffering het ds. Botha agt jaar sy baanbrekerswerk gedoen. Tydens sy bediening is 'n gedeelte van die gemeente aan Naboomspruit afgegee. Die tweede predikant van die gemeente, ds. J.J. Fourie, het die werk vanaf Mei 1944 voortgesit. Kort hierna is die gemeente Albertyn van Waterberg-Noord afgestig, sodat die gemeente toe aansienlik kleiner geword het.
Ná die vertrek van ds. Fourie, is die vakature gevul deur ds. P.J. Viviers, wat sy werk in November 1947 begin het. Die ledetal van die gemeente het omstreeks 1951 net 360 getel. Destyds het haar medewerker in Ons gemeentelike feesalbum geskryf: “Ten spyte van die bietjie ongerief wat die plaaslewe meebring, besit die gemeente 'n wonderlike bekoring. Die stilte en rustigheid wat so kenmerkend is, verdryf alle vermoeienis, en wanneer dit somer is, is die hele omgewing een park.”
Olifantsnekdam
Dit is hoofsaaklik 'n besproeiingsdam en het 'n gevaarrisiko van 3.
1602
Die jaar 1602 was 'n gewone jaar wat volgens die Gregoriaanse kalender op 'n Dinsdag begin het. Dit was die 2de jaar van die 17de eeu n.C. Soos ander gewone jare het die jaar 12 maande, 52 weke en 365 dae gehad.
Lindsay Beamish
Lindsay Beamish is 'n Amerikaanse aktrise. Sy is bekend vir haar rolle in die rolprente Wyatt Earp (1994), Bob Steel (2004), Shortbus (2006), en Forgetting the Girl (2012).
Callyspongia tenerrima
Die spons behoort tot die genus Callyspongia en tot die familie Callyspongiidae. Die wetenskaplike naam van die spesie is die eerste keer geldig gepubliseer in 1864 deur Duchassaing & Michelotti.
SV Schermbeck
SV Schermbeck is 'n sportklub uit Schermbeck in die deelstaat Noord-Rynland-Wesfale in Duitsland, veral bekend vir sy sokkerafdeling. Behalwe sokker, het die klub ook afdelings vir swem/waterpolo, handbal, tafeltennis, atletiek en pluimbal.
Die klub is in 1912 gestig as Turnverein Schermbeck. In 1917 het die klub as gevolg van die Eerste Wêreldoorlog ontbind, maar dis in 1919 herstig en met Ballspielverein Schermbeck verenig. In die 1930’s is daar met die sokkerklub Grün-Weiß Schermbeck saamgesmelt om Turn- und Sportverein Schermbeck te vorm. Reeds in die 1938/39-seisoen kon die klub nie meer spanne in die veld stoot nie, aangesien baie van die lede vir militêre diens opgeroep is of by die Hitler Jugend-beweging betrokke was. Die klub het op hierdie stadium op die derde vlak gespeel.
Na die Tweede Wêreldoorlog is die span met die huidige naam herstig. Die klub se beste na-oorlogse prestasie is in 2003 behaal toe daar die eerste keer promosie na die Oberliga Wesfale verkry is.
De Heurne, Gelderland
De Heurne is ’n dorp in die munisipaliteit Aalten in die provinsie Gelderland in Nederland.
Tolueen
Tolueen is 'n aromatiese koolwaterstof met die chemiese formule. Dit is 'n uiters belangrike nie-polêre oplosmiddel wat die plek van benseen ingeneem het, omdat dit minder gevaarlik vir menslike gesondheid is.
Choei Sato
Choei Sato (佐藤 長栄) is 'n voormalige Japannese sokkerspeler. Hy het vir die Japanse nasionale sokkerspan uitgedraf.
Stenopodidea
Stenopodidea (skoonmakergarnale) is 'n infraorde van seediere wat hoort tot die orde Decapoda. Dié groepie is klein en verkies harde rotsgebiede om te leef. Hulle word gereeld gesien onder rotslyste waar hulle aan visse 'n skoonmaakfunksie verskaf.
1603
Die jaar 1603 was 'n gewone jaar wat volgens die Gregoriaanse kalender op 'n Woensdag begin het. Dit was die 3de jaar van die 17de eeu n.C. Soos ander gewone jare het die jaar 12 maande, 52 weke en 365 dae gehad.
Mary-Kate Olsen
Mary-Kate Olsen (gebore 13 Junie 1986) is 'n Amerikaanse aktrise en vervaardiger. Sy is bekend vir haar rolle in die rolprente It Takes Two (1995), New York Minute (2004), The Wackness (2008), en Beastly (2011).
Wringkrag
frame|regs|Wringkrag aangewend deur 'n [[verstelbare moersleutel]] frame|regs|Verwantskap tussen krag, wringkrag en [[draaimomentum vektore in 'n roterende stelsel]] In fisika, kan wringkrag informeel gedefinieer word as 'n krag wat 'n draaiende beweging tot gevolg het. Hierdie krag word gedefinieer as die lineêre krag vermenigvuldig met 'n radius. Die SI-eenheid vir wringkrag is die newton-meter (N m). Die simbool vir wringkrag is τ. Die begrip wringkrag word ook moment in fisika genoem en vind sy oorsprong in Archimedes se werk op hefbome.
Soortgelyk aan die lineêre begrippe van krag, massa en versnelling kry 'n mens die ooreenstemmende begrippe vir draaiende stelsels naamlik wringkrag, draaimomentum en hoekversnelling respektiewelik. Die krag wat op 'n hefboom aangewend word vermenigvuldig met die afstand vanaf die hefboom se eindpunt staan bekend as die wringkrag. As 'n krag van drie newton aangewend word op 'n afstand van twee meter vanaf 'n hefboom se middelpunt word dieselfde wringkrag aangewend as wanneer 'n krag van een newton ses meter vanaf 'n hefboom se middelpunt aangewend word.
Die aanname hier is dat die krag loodreg op die hefboom aangewend word. Wiskundig kan die wringkrag op 'n partikel (wat die posisie r in die een of ander verwysingsraamwerk het) gedefinieer word as die kruisproduk:
of, meer algemeen kan wringkrag gedefinieer word as die tempo waarteen die hoeksnelheid verander,
waar
Die gevolg van beide hierdie definisies is dat wringkrag 'n vektor is, wat in die rigting van die as van die draaibeweging wat dit sal veroorsaak.
Eenhede
Wringkrag het dimensies van krag vermenigvuldig met afstand en die SI-eenhede van wringkrag word geskryf as "newton meter" (N m of N·m).
Die joule is die SI-eenheid vir energie of werk en kan ook uitgedruk word as N·m, joule word egter nie gebruik om wringkrag uit te druk nie. Aangesien 'n mens aan energie kan dink as die dotproduk van krag en afstand is energie altyd 'n skalaar terwyl wringkrag die kruisproduk is van krag en afstand en is 'n pseudovektor grootheid.
Die dimensionele gelykheid van hierdie eenhede is natuurlik nie blote toeval nie; 'n wringkrag van 1 N·m wat deur 'n volle omwenteling toegepas word sal presies 2π joule vereis. Wiskundig kan dit uitgedruk word as,
waar
Moment-arm formule
duimnael|regs|250px|Moment-arm diagram
'n Baie nuttige spesiale geval wat dikwels buite fisika as die definisie van wringkrag gebruik word, is as volg:
Die konstruksie van die "moment-arm" word in die beeld hieronder verduidelik, saam met die vektore r en F hierbo genoem. Die probleem met hierdie definisie is dat dit nie die rigting van die wringkrag aandui nie maar slegs die grootte daarvan en is daarom moeilik om te gebruik in driedimensionele gevalle. As die krag loodreg is ten opsigte van die verplasingsvektor r, die moment-arm sal gelyk wees aan die afstand na die middelpunt en die wringkrag sal die maksimum wees vir die gegewe krag. Die vergelyking van wringkrag wat ontstaan as gevolg van 'n loodregte krag:
As iemand byvoorbeeld 'n krag van 10 N op 'n moersleutel wat 0.5 meter lank is, uitoefen, sal die wringkrag 5 N·m wees, met die aanname dat die persoon wat die moersleutel trek die krag loodreg op die moersleutel uitoefen.
Krag teen 'n hoek
As 'n krag van grootte F teen 'n hoek θ vanaf die verplasingsarm met 'n lengte r uitgeoefen word (en op 'n vlak loodreg tot die draai-as), volg uit die definisie van kruisproduk dat die grootte van die wringkrag wat ontstaan as volg is:
Statiese ewewig
Vir 'n voorwerp om in statiese ewewig te verkeer, moet nie net die som van alle kragte nul wees nie, maar ook die som van al die wringkragte (momente) rondom enige punt. Vir 'n twee dimensionele situasie met horisontale en vertikale kragte, lewer die som van kragte vereiste twee vergelykings:ΣH = 0 and ΣV = 0 en die wringkrag 'n derde vergelyking:Στ = 0. Drie vergelykings word dus benodig om 'n statiese bepaalde ewewigsprobleem op te los.
Wringkrag as 'n funksie van tyd
duimnael|regs|300px|Die wringkrag wat veroorsaak word deur twee teenoorgestelde kragte Fg en -Fg veroorsaak 'n verandering in hoekmomentum L in die rigting van daardie wringkarg. Wringkrag is 'n tyd-afgeleide van hoekmomentum, net soos krag 'n tyd-afgeleide is van linêere momentum is:
waar
<!-- Moet nog vertaal word Angular momentum on a rigid body can be written in terms of its moment of inertia and its angular velocity :
so if is constant,
where α is angular acceleration, a quantity usually measured in radians per second squared.
Machine torque
Torque is part of the basic specification of an engine: the power output of an engine is expressed as its torque multiplied by its rotational speed. Internal-combustion engines produce useful torque only over a limited range of rotational speeds (typically from around 1,000–6,000 rpm for a small car). The varying torque output over that range can be measured with a dynamometer, and shown as a torque curve. The peak of that torque curve usually occurs somewhat below the overall power peak. The torque peak cannot, by definition, appear at higher rpm than the power peak.
Understanding the relationship between torque, power and engine speed is vital in automotive engineering, concerned as it is with transmitting power from the engine through the drive train to the wheels. Typically power is a function of torque and engine speed. The gearing of the drive train must be chosen appropriately to make the most of the motor's torque characteristics.
Steam engines and electric motors tend to produce maximum torque close to zero rpm, with the torque diminishing as rotational speed rises (due to increasing friction and other constraints). Therefore, these types of engines usually have quite different types of drivetrains from internal combustion engines.
Torque is also the easiest way to explain mechanical advantage in just about every simple machine.
Relationship between torque, power and energy
If a force is allowed to act through a distance, it is doing mechanical work. Similarly, if torque is allowed to act through a rotational distance, it is doing work. Power is the work per unit time. However, time and rotational distance are related by the angular speed where each revolution results in the circumference of the circle being travelled by the force that is generating the torque. This means that torque that is causing the angular speed to increase is doing work and the generated power may be calculated as:
On the right hand side, this is a scalar product of two vectors, giving a scalar on the left hand side of the equation. Mathematically, the equation may be rearranged to compute torque for a given power output. However in practice there is no direct way to measure power whereas torque and angular speed can be measured directly.
Consistent units must be used. For metric SI units power is watts, torque is newton-metres and angular speed is radians per second (not rpm and not revolutions per second).
Also, the unit newton-metre is dimensionally equivalent to the joule, which is the unit of energy. However, in the case of torque, the unit is assigned to a vector, whereas for energy, it is assigned to a scalar.
Conversion to other units
For different units of power, torque, or angular speed, a conversion factor must be inserted into the equation. Also, if rotational speed (revolutions per time) is used in place of angular speed (radians per time), a conversion factor of 2 \pi must be added because there are 2 \pi radians in a revolution:
where rotational speed is in revolutions per unit time.
Useful formula in SI units:
Some people (e.g. American automotive engineers) use horsepower (imperial mechanical) for power, foot-pounds (lbf·ft) for torque and rpm's (revolutions per minute) for angular speed. This results in the formula changing to:
Use of other units (e.g. BTU/h for power) would require a different custom conversion factor.
Derivation
For a rotating object, the linear distance covered at the circumference in a radian of rotation is the product of the radius with the angular speed. That is: linear speed = radius x angular speed. By definition, linear distance=linear speed x time=radius x angular speed x time.
By the definition of torque: torque=force x radius. We can rearrange this to determine force=torque/radius. These two values can be substituted into the definition of power:
If torque is in lbf·ft and rotational speed in revolutions per minute, the above equation gives power in ft·lbf/min. The horsepower form of the equation is then derived by applying the conversion factor 33,000 ft·lbf/min per horsepower:
because.
External links
-->
Govan Mbeki
Govan Archibald Mvuyelwa Mbeki (9 Julie 1910 – 30 Augustus 2001) was 'n Suid-Afrikaanse politikus, en pa van die voormalige Suid-Afrikaanse president Thabo Mbeki en die politieke ekonoom Moeletsi Mbeki. Hy is vernoem na Edward Govan, 'n Skotse sendeling wat die Lovedale-kollege gestig het, waar hy dan ook skoolgegaan het.
Moeletsi Mbeki
Moeletsi Mbeki (gebore 30 November, 1945) is 'n politieke ekonoom en die ondervoorsitter van die Suid-Afrikaanse Instituut van Interne Sake. Hy is die jongste broer van die voormalige presedent Thabo Mbeki en die seun van die ANC-leier Govan Mbeki.
Hy het President Mbeki gereeld gekritiseer toe hy aan die stuur van die land was. Moeletsi het skerp kritiek ontlont nadat hy gesê het dat Afrika beter onder kolonialisme regeer is, as wat vandag die geval is.
Govan Mbeki
Sy seun, Thabo Mbeki was die president van Suid-Afrika tussen 1999 en 2008.
Die Govan Mbeki Plaaslike Munisipaliteit is na hom genoem.
NG gemeente Messina
duimnael|regs|170px|Ds. J.J. Booysen het in 1939 hierheen oorgekom vanaf die [[NG gemeente Meru in Oos-Afrika.]]
links|260px|duimnael|Ds. J.P. Strümpfer en sy gesin. Hy is in 1947 hier bevestig.
Die NG gemeente Messina is ’n gemeente in die Noordelike Sinode van die Nederduitse Gereformeerde Kerk.
Stigting
Die mees noordelike gemeente van die Transvaalse Kerk is in 1934 van Louis Trichardt afgestig. Sy eerste predikant was ds. A.J. Pienaar, wie se eerste vaste gemeente dit ook was. Hy is in 1935 hier georden. Ná 'n verblyf van vier jaar is hy in 1939 deur ds. J.J. Booysen opgevolg. Albei van hulle het later amptenare van die Transvaalse Sinode geword, naamlik Sekretaris van Evangelisasie en Spoorwegleraar onderskeidelik. Ds. Booysen is in 1945 deur ds. J.N. Botha opgevolg; hy deur ds. J.P. Strümpfer in 1947, en laasgenoemde deur ds. S.J. Henrico in 1950.
Voor die afstigting is godsdiensoefeninge slegs een maal elke drie maande op Messina gehou, wanneer ook Nagmaal gevier is. Hoewel die Messina-kopermyn in 1906 reeds begin werk het, was die hinterland van die dorp yl bewoon. Ds J.J.F. van Schoor moes die gemeente per muilkar, te perd, en later per motor besoek in die tyd toe paaie deur die ruie bos nog skaars begaanbaar was. Hy het dan ook menige ontmoeting met wilde diere, soos leeus, gehad. Selfs in die middel van die 20ste eeu is op sommige plekke gereeld leeus en olifante aangetref, veral langs die Limpoporivier, waar voorheen die Dongola-wildreserwe was. 'n Kenmerk van die gemeente in die beginjare was sy geweldige uitgestrektheid. Die Soutpansberg, Blouberg en Magalakwinrivier het byvoorbeeld sy suidwestelike grens gevorm en noordoostelik het hy tot teen die “Naturelle-reserwe” van Sibasa en die Pafuri geloop.
Nobuo Fujishima
Nobuo Fujishima (藤島 信雄) is 'n voormalige Japannese sokkerspeler. Hy het vir die Japanse nasionale sokkerspan uitgedraf.
Callyspongia thurstoni
Callyspongia thurstoni is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Callyspongia en tot die familie Callyspongiidae. Die wetenskaplike naam van die spesie is die eerste keer geldig gepubliseer in 1930 deur Burton.
Violett Beane
Violett Beane (gebore 18 Mei 1996) is 'n Amerikaanse aktrise. Sy is bekend vir haar rolle in die rolprent Truth or Dare (2018) en in die televisiereekse The Flash (2014) en God Friended Me (2018).
Woordelys - Maatskaplike werk
Die artikel bevat 'n woordelys van vakbegrippe en uitdrukkings wat Afrikaans-sprekende maatskaplike werkers in die uitoefening van hulle beroep gebruik.
Abakavir
Abakavir (afgekort ABC) is 'n teenretrovirale middel wat gebruik word om MIV/vigs te voorkom en te behandel. Dit is 'n nukleosiedanaloogtrutranskriptase-inhibeerders (NRTI). Virale stamme wat weerstandig is teen sidovudien (AZT) en lamivudien (3TC) is oor die algemeen, maar nie altyd nie, sensitief vir abakavir.
Dit is op die Wêreldgesondheidsorganisasie se essensiële medisynelys, 'n lys van die belangrikste medikasie wat nodig is in 'n basiese gesondheidstelsel. Dit is beskikbaar onder die handelsnaam Ziagen en in die kombinasieformulasies abakavir/lamivudien/sidovudien, abakavir/dolutegravir/lamivudien en abakavir/lamivudien.
Milburn Stone
Milburn Stone (5 Julie 1904 – 12 Junie 1980) was 'n Amerikaanse akteur. Hy was bekend vir sy rolle in die rolprente Sky Patrol (1939), Colorado (1940), en The Long Gray Line (1955), en in die televisiereeks Gunsmoke (1955).
Nylkrokodil
Die Nylkrokodil (Crocodylus niloticus) is die grootste van die vier krokodilspesies wat in Afrika voorkom. Die krokodille het lang sterte en kragtige kake. Hulle agterpote is geweb om hulle te help swem. Hulle word tot 6 meter lank en kan tot 1000 kg weeg. Die mannetjies is gewoonlik groter as die wyfies.
Nylkrokodille kom wydverspreid oor Afrika suid van die Sahara en in Madagaskar voor. Hulle het vantevore selfs in die Middellandse See, Israel en Jordanië voorgekom. Hierdie krokodille leef in verskillende habitats, insluitend mere, riviere en riviermondings.
Onvolwasse nylkrokodille vreet insekte en klein vissies. Die volwasse nylkrokodille vang groter diere om te vreet, soos sebras, wildsbokke, wildebeeste en buffels, en vreet ook mense.
Derren Nesbitt
Derren Nesbitt (gebore 19 Junie 1935) is 'n Engelse akteur, skrywer, en regisseur. Hy is bekend vir sy rolle in die rolprente The Blue Max (1966), Where Eagles Dare (1968), Not Now Darling (1973), en The Amorous Milkman (1975).
Nylkrokodil
Dié krokodille paar in die water, waarna die wyfie 'n gat in die grond grawe waarin sy haar eiers lê. Hulle kan tot 60 eiers lê wat ongeveer 90 dae neem om uit te broei. Die wyfie pas die nes gedurende hierdie tyd op. Jong krokodille kan vanaf 12-jarige ouderdom voortplant.
Heurne, Berkelland en Bronckhorst
Heurne is ’n nedersetting in die munisipaliteite Berkelland en Bronckhorst in die provinsie Gelderland in Nederland.
1604
Die jaar 1604 was 'n skrikkeljaar wat volgens die Gregoriaanse kalender op 'n Donderdag begin het. Dit was die 4de jaar van die 17de eeu n.C. In teenstelling met gewone jare het die jaar 366 dae en 'n 29 Februarie gehad.
Abakavir/lamivudien/sidovudien
Dit word gebruik in die behandeling van MIV/Vigs. Vir hierdie doel, is die kombinasie baie nuttig in swanger vroue om die risiko van moeder-na-kind-oordrag te verminder. Die kombinasie van middels help om MIV se weerstand (deur mutasie) tot die individuele middels te verminder. Van die drie, het AZT en ABC se patentreg reeds verval in die Verenigde State van Amerika. In Desember 2013 het Lupin Beperk begin met 'n generiese weergawe van Trizivir.
Sterrepatroon
In sterrekunde is ’n sterrepatroon, asterisme of gesternte ’n groep sterre wat saam ’n prentjie vorm wat van die Aarde af gesien kan word. Dit kan deel wees van ’n amptelike sterrebeeld of bestaan uit sterre van verskillende sterrebeelde. Nes sterrebeelde word sterrepatrone gevorm deur sterre wat, hoewel hulle ’n prentjie vorm, nie noodwendig naby mekaar of ewe ver van die Aarde af is nie.
Agtergrond
Selfs voor die aanbreek van die beskawing was dit algemeen om sterre in die hemelruim saam te groepeer. Die groepering van sterre in sterrebeelde is taamlik willekeurig en verskillende kulture het verskillende sterrebeelde.
Die huidige lys sterrebeelde is gebaseer op dié van die sterrekundige Claudius Ptolemeus van Alexandrië (omstreeks 90 tot omstreeks 168 n.C.). Sy lys van 48 konstellasies is 1 800 jaar lank aanvaar as die norm. Omdat konstellasies net beskou is as die sterre wat die beeld vorm, was daar talle "orige" sterre om te kon gebruik vir die maak van nuwe prentjies. Twee sterrekundiges wat Ptolemeus se lys van sterrebeelde uitgebrei het, was Johann Bayer (1572–1625) en Nicolas-Louis de Lacaille (1713–1762). Bayer het dosyne figure gelys wat sedert Ptolemeus se tyd voorgestel is en Lacaille het nuwe groepe geskep veral in die suidelike hemelruim, wat nie deur die antieke sterrekundiges verken is nie.
Baie van hul voorstelle is aanvaar, die ander het sterrepatrone gebly wat nou meestal nie meer erken word nie. ’n Stelsel was nodig om te bepaal watter sterrepatrone sterrebeelde is en watter nie, en in 1930 het die Internasionale Astronomiese Unie (IAU) die lugruim verdeel in 88 moderne sterrebeelde met presiese grense. Enige ander vorm van sterre is ’n nie-amptelike sterrepatroon.
Groot of helder sterrepatrone
Die sterre wat asterismes uitmaak, is helder en vorm eenvoudige geometriese patrone.
Sterrebeeldgebaseerde sterrepatrone
thumb|220px|Die [[Groot Wa.]]
Sommige sterrepatrone vorm ook deel van ’n sterrebeeld. Voorbeelde is:
Daar is talle ander sterrrpatrone buiten dié wat hier genoem word.
Richard Cromwell (akteur)
Richard Cromwell (8 Januarie 1910 – 11 Oktober 1960) was 'n Amerikaanse akteur. Hy was bekend vir sy rolle in die rolprente That's My Boy (1932), Men of the Hour (1935), Come On, Leathernecks! (1938), en Riot Squad (1941).
Susan Olsen
Susan Olsen (gebore 14 Augustus 1961) is 'n Amerikaanse aktrise en vervaardiger. Sy is bekend vir haar rolle in die televisiereekse The Brady Bunch (1969), The ABC Saturday Superstar Movie (1972), The Brady Bunch Variety Hour (1976), en Child of the '70s (2012).